open-index/open-wikipedia-markdown huggingface dataset:
Bill Withers

**William Harrison Withers Jr.**, coñecido como **Bill Withers**, nado en Slab Fork (Virxinia Occidental) o 4 de xullo de 1938 e finado o 3 de abril de 2020 nos Ánxeles, foi un cantautor e músico estadounidense cuxa carreira abrangue de 1970 até 1985. Algunhas das súas composicións máis coñecidas son "Lean on Me", "Ain't No Sunshine", "Use Me", "Just the Two of Us", "Lovely Day" ou "Grandma's Hands".

## Véxase tamén 
### Ligazóns externas 
* Páxina oficial de Bill Withers
Encoro Hoover

O **encoro Hoover** ou **presa Hoover**, chamada nun primeiro momento **Encoro Boulder**, é unha represa de formigón de arco-gravidade, situada no curso do río Colorado, na fronteira entre os estados de Arizona e Nevada, nos Estados Unidos de América. Está situada a 48 quilómetros ao sueste de Las Vegas. Recibe o seu nome de Herbert Hoover, quen xogou un papel fundamental na súa construción, primeiro como Secretario de Comercio e despois como Presidente dos Estados Unidos.

## Véxase tamén 
### Ligazóns externas 
* Páxina oficial do encoro Hoover
Gonzalo Martín March

**Gonzalo Martín March**, nado en Santiago de Compostela en 1897 e finado en Ourense o 17 de setembro de 1936, foi un mestre e político galego.

## Traxectoria 
Foi profesor da Academia preparatoria do Instituto de Pontevedra. Militou na ORGA-FRG e posteriormente en Izquierda Republicana. Foi membro do triángulo masónico Solón de Marín. Durante a Segunda República foi alcalde de Marín en 1931. En 1936 foi nomeado gobernador civil de Ourense.

Nos días da sublevación militar de xullo de 1936 conseguiu fuxir de Ourense a Pontevedra, pero foi detido e estivo preso no Instituto de Pontevedra. Ingresou na Prisión Provincial de Ourense o 9 de agosto. Xulgado en consello de guerra sumarísimo o 10 de setembro, foi acusado de traizón e condenado a morte. No proceso, Martín March declarouse autor de todo o sucedido en Ourense para evitar o movemento militar, e dixo que “si su vida es un obstáculo para la paz que se la ofrenda a España”. Foi fusilado o 17 de setembro negándose a recibir os auxilios relixiosos. Foille incoado expediente de responsabilidades políticas.

## Notas 
## Véxase tamén 
### Bibliografía 
* García Mañá, Luís (1986). *De los corregidores a los gobernadores civiles de Ourense*.
* 

### Ligazóns externas 
* Expediente de responsabilidades políticas de Gonzalo Martín March.
Glendo, Wyoming

miniatura|250px|Rúa en Glendo

**Glendo** é unha localidade do condado de Platte, no estado de Wyoming, nos Estados Unidos. Atópase a 1.440 msnm. Segundo o censo do ano 2006 tiña 225 habitantes, perdendo un 1.7% en relación ao ano 2000 cando tiña 229 persoas censadas.
0 de xaneiro

**0 de xaneiro** é un día ficticio, unha pseudodata empregada para organizar información.

## Características 
Refírese a un día que cumpriría imaxinar entre o 31 de decembro e o 1 de xaneiro. O obxectivo é manter a época do ano para o que publicou un aniversario, evitando así calquera referencia ao ano anterior, mesmo despois de aceptar que esta é a mesma data que o 31 de decembro do ano pasado.

A Unión Astronómica Internacional, reunida en Dublín en 1955, adoptou un calendario xuliano especial, que comezou ao mediodía do 0 xaneiro de 1900. Aínda que poida parecer confuso, pois é evidente que non hai ningún 0 de xaneiro no calendario habitual, o propósito da súa creación era só astronómico. É similar ao 0 de marzo, usado no algoritmo Doomsday para calcular que día da semana é calquera día nun ano determinado

## Notas
Yayo Guridi

**José Carlos Guridi**, máis coñecido como **Yayo**, nado o 6 de novembro de 1965 en Villa María (Córdoba), é un actor e humorista arxentino. É licenciado en economía pola Universidade Nacional de Córdoba. Acadou sona co programa de humor *Videomatch*.

## Véxase tamén 
### Ligazóns externas 
* Sketc de humor de Yayo, co *Cuarteto obrero*.
Google AdSense

**AdSense** é un sistema de publicidade ideado pola compañía estadounidense Google. Permite que os webmasters formen parte dun mesmo circuíto publicitario no que se publicitan textos e imaxes que Google selecciona conforme aos criterios do cibernauta, como a súa localización ou o seu historial de buscas.

## Características 
Estes anuncios están administrados xeran ingresos para o propietario da web baseándose nos clics dos visitantes da páxina e nas visualizacións da mesma (impresións). Google utiliza a súa tecnoloxía de procura para incrustar anuncios segundo o contido da páxina web que se está visitando, a localización xeográfica do usuario (mediante o enderezo IP) e outros datos como historia de procura previa en Google ou as páxinas visitadas polo usuario, os seus *cookies*, a duración da sesión, o sistema operativo, o navegador web utilizado etc.

## Véxase tamén 
### Ligazóns externas 
* Google AdSense
Barry White

**Barry Eugene Carter**, coñecido como **Barry White**, nado o 12 de setembro de 1944 en Galveston (Texas) e finado nos Ánxeles (California) o 4 de xullo de 2003, foi un músico estadounidense do xénero soul, de grande éxito internacional na década dos 70 e 80.

## Discografía 
* ''I've Got So Much To Give* - 1973
* *Stone Gon'* - 1973
* *Can't Get Enough* - 1974
* *Just Another Way To Say I Love You* (1975)
* *Let the Music Play* (1976)
* *Is This Whatcha Want?* (1976)
* *Barry White Sings For Someone You Love* (1977)
* *The Man* (1978)
* *I Love To Sing The Songs I Sing* (1979)
* *The Message Is Love* (1979)
* *Sheet Music* (1980)
* *Barry & Glodean* (1981)
* *Beware!* (1981)
* *Change* (1982)
* *Dedicated* (1983)
* *The Right Night & Barry White* (1987)
* *The Man Is Back!* (1989) 
* *Put Me In Your Mix* (1991)
* *The Icon Is Love* (1994)
* *Staying Power'' - 1999

### Recompilacións 
* Barry White's Greatest Hits (1975)
* Barry White's Greatest Hits 2 (1981)
* The Collection (1988)
* Just For You (4 CD) (1992)
* All Time Greatest Hits (1994)
* Your Heart and Soul: The Love Album (2000)
* The Ultimate Collection (2000)
* The Best of Barry White (2003)
* The Very Best of Barry White (2005)
* Unlimited (4 CD + 1 DVD) (2009)

## Véxase tamén 
### Ligazóns externas 
* Sitio Web oficial
Tarzán, o rei da xungla

***Tarzán, o rei da xungla*** é unha serie de debuxos animados creada polo estudio Filmation para a CBS que comezou a emitir en 1976. En Galicia a TVG emitiuna en 1986.

## Desenvolvemento 
Constitúe unha das adaptacións máis fieis do Tarzán de Edgar Rice Burroughs, contruíndo un personaxe intelixente, que sabe falar ben, a súa compañeira chimpacé chámase N'kima, emprega a lingua mangani, inventada por Burroughs, para falar cos simios; tamén aparecen moitas das cidades presentes nas novelas de Borroughs; a animación está baseada na de Burne Hogarth, un dos artitas favoritos do novelista.
La Unión Republicana

***La Unión Republicana*** foi un periódico editado en Pontevedra entre 1892 e 1899.

## Historia e características 
Apareceu o 2 de febreiro de 1892. En 1897 cambiou a súa cabeceira por ***La Unión : Diario republicano de Pontevedra y la provincia***. De carácter republicano, foron os seus directores Valentín Peña, Vicente García Temes e José Juncal Verdulla, e tiña como redactores a Emilio Couto, Emiliano Iglesias, Severino Pérez Vázquez, José Barral Campos e Felipe Isla Gómez. Mantivo un enfrontamento co periódico católico *El Áncora* que levou á excomuñón do xornal polo cardeal Martín de Herrera o 23 de febreiro de 1898. José Juncal foi encarcerado en 1898 e Emiliano Iglesias Ambrosio procesado, acusado de atentado contra a liberdade do culto católico e a forma de Estado, outros redactores foron tamén procesados. Foi suspendido pola censura en setembro de 1898. Finalmente, a publicación foi suspendida en xaneiro de 1899.

## Notas 
## Véxase tamén 
### Bibliografía 
* 
* 
* 

### Outros artigos 
* Lista de publicacións impresas da provincia de Pontevedra
Popstars

miniatura|Países que contaron coa súa propia versión de *Popstars*
***Popstars*** é unha franquía internacional de telerrealidade precursora da serie *Idol*. 
## Desenvolvemento 
A serie orixinouse en Nova Zelandia en 1999 cando o produtor Jonathan Dowling tivo a idea de formar un grupo de pop a partir dun concurso na televisión na que participaron rapazas de todo o país, o grupo resultante TrueBliss foi un éxito durante os dous anos nos que estivo activo. Dowling deulle a licenza do concepto a Screentime de Australia, quen llo vendeu a TresorTV de Alemaña antes de se converter nunha franquía internacional que serviu de inspiración a *Pop Idol* de Simon Fuller que dominou a telerrealidade, xunto con *Big Brother* nos anos seguintes xa que aínda *Popstars* se emitiu con éxito en máis de trinta países, gradualmente os índices de audiencia comezaron a baixar na maioría deles a acabou desaparecendo da programación, tan só en Alemaña, onde continúa a ser un éxito masivo e no 2010 comezou a novena tempada, e nos Países Baixos onde no 2010 comezou a terceira tempada, segue a se emitir. Girls Aloud foi o dos grupos que saíron desta franquía o que máis vendeu.
## Concepto 
Aínda que hai variacións en cada país, polo xeral a emisión propón seguir a formación dun grupo de música pop, desde as primeiras audicións que acollen milleiros de candidatos, ata o primeiro disco e o primeiro concerto público, pasando polos estadios de canto e danza e a eliminación progresiva dos candidatos seleccionados. Nalgúns casos creábanse dous grupos, un de rapazas e outro de rapaces. Contrariamente a outros formatos o público non ten poder de decisión na marcha dos candidatos, actuando como simple espectador.
Encontro das Augas

[miniatura|250px|O "Encontro das Augas", preto de [Manaus, é a confluencia do río Negro, de augas máis escuras, co río Solimões, de augas máis claras.]]

O **Encontro das Augas** é a confluencia do río Negro, de augas máis escuras case de cor negra, co río Solimões, como é chamado o río Amazonas no Brasil nese tramo, de augas máis claras con tonalidade arxilosa. Durante 6&nbsp;km as augas dos dous ríos corren lado a lado sen mesturarse, e é unha das principais actividades turística de Manaus.

Este fenómeno é producido polas diferenzas de temperatura, velocidade e densidade da auga dos dous ríos. O río Negro ten unha velocidade próxima a 2&nbsp;km por hora e unha temperatura de 22 °C, mentres que o río Solimões flúe entre 4 a 6&nbsp;km por hora a unha temperatura de 28&nbsp;°C.
## Véxase tamén
Rafael Correa

**Rafael Vicente Correa Delgado**, nado en Guayaquil o 6 de abril de 1963, é un economista e político esquerdista ecuatoriano. Foi o presidente da República de Ecuador dende o 15 de xaneiro de 2007 até o 24 de maio de 2017.

## Traxectoria 
Naceu no seo dunha familia de clase media no centro de Guayaquil. O seu pai foi Rafael Correa Icaza e a súa nai é Norma Delgado Rendón. Está casado con Anne Malherbe Gosseline, profesora de nacionalidade belga nada en 1969, á que coñeceu en 1990 na Universidade Católica de Lovaina e é nai dos seus tres fillos: Sofía, Anne Dominique e Rafael Miguel.

Rafael Correa é un político de ideoloxía de esquerda bolivariana, na liña do denominado *Socialismo do século XXI* que aplican os seus homólogos o venezolano Hugo Chávez e o boliviano Evo Morales. Defínese a si mesmo como humanista cristián de esquerda.

O Goberno de Correa afirma que recoñeceu aos grupos indíxenas que non queren manter contacto co mundo desenvolvido e estabeleceu unha política de Estado para os pobos en illamento voluntario.

## Véxase tamén 
### Bibliografía 
* *Rafael Correa: un extraño en Carondelet* Kintto Lucas, na Editorial Grupo Planeta Ecuador]. 

### Ligazóns externas 
* Xenealoxía e Orixes familiares de Rafael Correa Delgado
Carpo

En anatomía, o **carpo** é unha estrutura do membro superior humano, artellada cos ósos do antebrazo, é dicir, radio e cúbito. Está constituído por oito ósos, distribuídos en dúas fileiras, unha máis próxima ao antebrazo ou proximal, e outra máis preto dos dedos ou distal. A estrutura ósea móvese en conxunto, permitindo os diversos movementos do pulso.

## Ósos do carpo 
Son oito ósos pequenos que se artellan entre si e co radio, cúbito e os ósos metacarpianos.
* Na ringleira proximal ou próxima ao antebrazo atopamos os seguintes ósos:
** **Escafoide**, con forma de barco. Posúe unha prominencia na superficie lateral do lado palmar que se dirixe cara a adiante.
** **Semilunar**, con forma de semilúa.
** **Piramidal**, con tres superficies.
** **Pisiforme**, que ten forma de chícharo. Está incluído dentro do tendón do músculo flexor cubital do carpo.
* Na ringleira distal ou próxima ao metacarpo atopamos outros catro ósos:
** **Trapecio**, que ao igual que o escafoide, presenta unha prominencia na superficie palmar.
** **Trapezoide**
** **Grande**
** **Ganchudo**

Os oito ósos artéllanse entre si, formando pequenas articulacións. En conxunto forman o pulso.
Condado de Hot Springs

O **condado de Hot Springs** (en inglés: **Hot Springs County**) fundado en 1911 é un condado no estado estadounidense de Wyoming. No 2000 o condado tiña unha poboación de 4.882 habitantes nunha densidade de poboación dunha persoa por km². A sede do condado é Thermopolis.
Diario Sport

O **Diario SPORT** é un xornal de prensa deportiva, de pago, e distribución matinal, editado en Barcelona.

Segundo os datos do estudo da Oficina de Xustificación da Difusión (OJD) de decembro de 2005, ten unha tiraxe media de 176&nbsp;462 exemplares diarios, e unha difusión media de 114&nbsp;682 exemplares diarios. Estes datos convérteno no primeiro diario deportivo máis vendido en Barcelona e o terceiro de España, por detrás do Diario Marca e do Diario As, editados en Madrid e por diante de Mundo Deportivo, tamén editado en Barcelona. O **Diario Sport** pertence ao Grupo Zeta, empresa editora de El Periódico de Cataluña e de revistas como Tiempo ou Interviú.

Ideoloxicamente autodefínese como o xornal dos afeccionados ao Futbol Club Barcelona. O seu slogan comercial en catalán é "Sempre amb el Barça" (en galego, *sempre co Barça*).

## Véxase tamén 
### Ligazóns externas 
* Sitio web oficial
As (xornal)

**As** é un xornal español de información deportiva, de tiraxe diaria, de pago e con distribución matinal editado polo Grupo PRISA.

Foi fundado en 1967 por Luis Montiel Balanzat, sendo o actualidade o diario deportivo máis lido na Comunidade de Madrid e o segundo diario deportivo de España tanto en tiraxe como en vendas e distribución. Así mesmo, o seu web *as.com* ocupa a terceira posición por número de visitas na clasificación de diarios nacionais.

## Historia 
O xornal creouse en 1967 tomando o nome dunha anterior publicación, o *Semanario Gráfico As* que se editou desde 1932 ata 1936. A familia de editores Montiel, encabezada entón por Luís Montiel Balanzat, decidiu aproveitar a nova Lei de Prensa de 1966 para lanzar ao mercado un xornal de carácter diario, chamado *Diario As*, que competise directamente con Diario Marca a nivel nacional. O primeiro número das saíu ao mercado o 6 de decembro de 1967 cunha portada dedicada ao tenista Manuel Santana e ao boxeador "Sombrita", e o seu primeiro director foi Luís González de Linares. Nos anos 90, As converteuse no primeiro diario con todas as súas páxinas a cor e no segundo diario deportivo máis vendido en España.

Tras uns anos con perdas no xornal deportivo, en 1996 o Grupo Montiel pon á venda varias publicacións entre as que se inclúe As. De forma paralela, o Grupo PRISA estaba planificando a posta en marcha dun novo diario deportivo, pero a venda das fixo que a empresa envorcase todos os seus esforzos na compra da cabeceira na que tamén estaba interesado o Grupo Zeta. Finalmente, Vicente Montiel vende a PRISA o diario As o 12 de xullo de 1996. A nova empresa mantería o mesmo equipo de traballadores ás ordes do Grupo Montiel, salvo nos cargos directivos nos que Julián García Candau abandonaría para porse no seu lugar Alfredo Relaño. Por outra banda, Vicente Montiel pasaba a ser o presidente do Consello de Administración e nas firmas do diario comezaron a aparecer xornalistas que tamén traballaban en El País, Cadena SER ou Canal+ España.

Actualmente As é o diario deportivo máis lido en Madrid e continúa como segundo diario deportivo de España -por detrás de Marca-, tanto en tiraxe como en vendas e distribución.

## Notas 
## Véxase tamén 
### Ligazóns externas 
* Sitio web oficial
Clima de montaña

miniatura|350px|Mapa climático de España:

O **clima de montaña** é propio de zonas situadas a máis de 1.200 metros de altitude. En España é propio dos Pireneos, Sistema Central, as Cordilleiras Béticas e a Cordilleira Cantábrica.

Caracterízase por uns invernos fríos e longos, con temperaturas negativas, e veráns frescos e curtos. Ten unha oscilación térmica de 10,5 °C. As precipitacións son moi abundantes en forma de auga na primavera e verán e de neve no inverno; e con posibilidade no outono e primavera. É unha variante do clima da tundra, aínda que máis suave.

As montañas tenden a ter condicións climáticas diferentes do clima zonal onde se atopan, debido a un descenso da temperatura coa altura. O gradiente térmico negativo de 0,5-1&nbsp;°C cada 100 metros supón un aumento da humidade relativa do aire e a presenza de choivas orográficas abundantes na vertente de barlovento; e menores na vertente de sotavento. A orientación con respecto aos ventos dominantes e o sol é de transcendencia vital (ver efecto foehn).

Tamén reciben unha maior insolación e un réxime de ventos específico, creando un topoclima diferenciado. Con todo, os centros de acción, as masas de aire e as frontes que lle afectan son os mesmos que no clima zonal.
Cybill Shepherd

**Cybill Lynne Shepherd**, nada en Memphis (Tennessee) o 18 de febreiro de 1950, é unha actriz e produtora de cinema estadounidense.

## Filmografía 
* *A derradeira película* (1971); como Jacy Farrow
* *The Heartbreak Kid* (1972); como Kelly Corcoran
* *Daisy Miller* (1974); como Annie P. 'Daisy' Miller
* *At Long Last Love* (1975); como Brooke Carter
* *Taxi Driver* (1976); como Betsy
* *Special Delivery* (1976); como Mary Jane
* *Aliens From Spaceship Earth*
* *Silver Bears* (1978); como Debbie Luckman
* *A Guide for the Married Woman* (1978); TV; como Julie Walker
* *The Lady Vanishes* (1979); como Amanda Kelly
* *Americathon* (1979); como Gold Girl
* *The Return* (1980); como Jennifer
* *The Yellow Rose* (1983); serie TV; como Colleen Champion
* *Masquerade* (1983); TV; Carla
* *Secrets of a Married Man* (1984); TV; como Elaine

* 1985 : *Moonlighting* (TV) : ''Madelyn 'Maddie' Hayes*
* 1985 : *Seduced* (TV) : *Vicki Orloff*
* 1985 : *The Long Hot Summer* (TV) : *Eula Varner*
* 1989 : *Chances Are* : *Corinne Jeffries*
* 1990 : *Texasville* : *Jacy Farrow*
* 1990 : *Alice* : *Nancy Brill*
* 1991 : *Which Way Home* (TV) : *Karen Parsons*
* 1991 : *Married to It* : *Claire Laurent*
* 1992 : *Memphis* (TV) : *Reeny Perdew*
* 1992 : *Once Upon a Crime...* : *Marilyn Schwary*
* 1992 : *Stormy Weathers* (TV) : *Samantha Weathers*
* 1993 : *Telling Secrets* (TV) : *Faith Kelsey*
* 1993 : *There Was a Little Boy* (TV) : *Julie*
* 1994 : *Baby Brokers* (TV) : *Debbie Freeman*
* 1994 : *While Justice Sleeps* (TV) : *Jody Stokes*
* 1995 : *The Last Word* : *Kiki Taylor*
* 1995 : *Cybill* (série TV) : *Cybill Sheridan (1995-1998)*
* 1997 : *Journey of the Heart* (TV) : *Janice Johnston*
* 1999 : *The Muse* : *Cybill Shepherd*
* 2000 : *Marine Life* : *June Nordstrom*
* 2002 : *Due East* (TV) : *Nell Dugan*
* 2003 : *Martha, Inc.: The Story of Martha Stewart* (TV) : *Martha Stewart*
* 2005 : *Open Window* : *Arlene*
* 2005 : *Detective* (TV) : *Karen*
* 2005 : *Martha Behind Bars* (TV) : *Martha Stewart*
* 2007-presente: *The L Word* (TV) : *Phyllis Kroll''

## Véxase tamén 
### Ligazóns externas 
* Time Out New York: Interview with Cybill Shepherd, January 4-10, 2007
Lorenzo Lamas

**Lorenzo Lamas**, nado o 20 de xaneiro de 1958 en Santa Monica (California), é un actor de cinema e televisión de nacionalidade estadounidense e ascendencia arxentina. É fillo do actor arxentino Fernando Lamas e a actriz Arlene Dahl. Acadou sona a partir da súa participación na serie de televisión *Falcon Crest*.

## Véxase tamén 
### Ligazóns externas 
* Páxina web oficial do actor
Harvey Keitel

**Harvey Johannes Keitel** , nado en Brooklyn (Nova York) o 13 de maio de 1939, é un actor estadounidense, fillo do emigrante xudeu polonés Harry Keitel e de nai romanesa, Miriam da Maramureş.

En 1991, foi nomeado ao premio Oscar que outorga a Academia, por Bugsy.

## Traxectoria 
### Vida persoal 
Con dezasete anos decidiu entrar no Corpo de Marines En 2001, casou coa tamén actriz Daphna Kastner. É pai de tres fillos: Stella (nada en 1985, froito da relación con Bracco), Hudson (nado en 2001, dunha relación con Lisa Karmazin) e Roman (nado en 2004, fillo tamén de Kastner).

## Filmografía 
## Notas 
## Véxase tamén 
### Ligazóns externas 
* Harvey Keitel Playboy Article Interview
Cagliari Calcio

O **Cagliari Calcio** é un club de fútbol italiano da cidade de Cagliari, en Sardeña. Fundouse en 1920 e compite na Serie A.

## Uniforme 
* **Uniforme titular**: Camiseta vermella e azul, pantalón azul, medias azuis.
* **Uniforme alternativo**: Camiseta branca, pantalón branco, medias brancas.
* **Terceiro uniforme**: Camiseta vermella, pantalón vermello, medias vermellas.

## Estadio 
O Cagliari xoga de local no estadio Sant'Elia. Inaugurouse en 1970, ten capacidade para 23.486 espectadores e foi unha das sedes da Copa Mundial de Fútbol de 1990. As súas dimensións son de 105x66,5 metros.

## Notas 
## Ligazóns externas 
* Páxina oficial do club
AWStats

**AWStats** é unha ferramenta de código aberto que realiza informes analíticos das páxinas web, fornecendo datos de servizos de Internet como un servidor web, streaming, correo e FTP. AWstats analiza os ficheiro de log do servidor, e en base a eles produce informes en linguaxe de programación HTML. Os datos son presentados visualmente en informes de táboas e gráficas. Poden crearse informes estáticos mediante unha interface de liña de comando, e pódense obter informes baixo demanda a través dun navegador web web, grazas a un programa CGI.

## Véxase tamén 
### Ligazóns externas 
* Sitio web oficial de AWStats
Xente marabillosa

***Xente marabillosa*** (en ) é unha serie de televisión estadounidense xuvenil inspirada no *filme* *WarGames* que emitiu a CBS na tempada 1983-1984. En Galicia emitiuna a TVG en 1986.

## Argumento 
A serie segue as aventuras dun grupo de catro adolescentes, Richie, Alice, Hamilton e Jeremy – e traballan como informáticos e detectives afeccionados.
Pepe Fechoría

**José Alberte Rodríguez**, chamado **Pepe Fechoría**, nado na Arnoia en 1931 e finado no mesmo concello o 22 de abril de 2016, foi un restaurador galego.

## Traxectoria 
Emigrou á Arxentina en 1949, e traballou de peiteador, obreiro da construción, mecánico dentista e fregador, en 1959 comezou a traballar como axudante de cociña e camareiro nun restaurante de Buenos Aires, chamado *Il Vero Fechoria*, especializado en cociña internacional. Co tempo, foi progresando no restaurant e fíxose o seu propietario. É un dos centros de xuntanza de artistas en Buenos Aires, e tamén punto de referencia dos españois que visitan a cidade. Nos anos noventa pechou ese restaurante inicial, pero abriu outros cinco xa co seu nome artístico de Pepe Fechoría, que posteriormente tamén foi pechando.

## Galardóns 
* Premio de Gastronomía de Galicia - Feira do cocido de Lalín en 1997.

## Notas
Amancio Caamaño

**Amancio Caamaño Cimadevila**, nado en Negreira en 1894 e finado en Poio o 12 de novembro de 1936, foi un médico e político galego.
## Traxectoria 
En Santiago de Compostela licenciouse en Medicina e Veterinaria e foi profesor de piano. En 1922 asentouse en Pontevedra onde foi propietario dun importante sanatorio rematado en 1931. Foi director do Hospital Provincial de Pontevedra.
[miniatura|[Joaquín Maquieira|Maquieira, daquela presidente da Deputación, Castelao e Caamaño, daquela Gobernador Civil, en 1934.]]
En 1930 foi elixido presidente da Xunta Directiva fundacional do Centro Republicano de Pontevedra, permaneceu no cargo ata xuño de 1931. Foi un dos asinantes do manifesto fundacional da Federación Republicana Gallega e formou parte do seu Comité Executivo.

Nomeado membro da Comisión Xestora da Deputación Provincial de Pontevedra, o 25 de maio de 1931 foi elixido presidente da Deputación. Nas eleccións xerais de 1933 foi candidato do Partido Republicano Gallego, pero non saíu elixido. Ingresou despois en Izquierda Republicana, sendo un dos representantes galegos elixidos para participar a asemblea fundacional de IR en Madrid. Foi Gobernador Civil de Pontevedra até febreiro de 1936, en xaneiro abandonara IR por estar en desacordo coa formación da coalición da Fronte Popular.
miniatura|Placa en Pontevedra en memoria dos fusilados o 12-11-1936.
Foi o principal doador da provincia pontevedresa para as vítimas da Revolución de Asturias de 1934, ademais de cooperar co Socorro Vermello Internacional. Foi presidente da Sociedad Recreo de Artesanos de Pontevedra.

Logo do golpe de Estado do 18 de xullo de 1936 foi detido o 24 de xullo e recluído na Prisión Provincial establecida na Escola Normal. Foi destituído da súa praza de médico. Procesado e condenado a morte, foi fusilado na Caeira o 12 de novembro. O seu sanatorio e bens foron incautados. Nos anos corenta, logo dun longo proceso, fóronlle restituídos á familia.

## Vida persoal 
Casou en 1920 con Matilde Caamaño Pato, irmá de Alfredo e Manuel Caamaño Pato, coa que tivo tres fillos: Matulas, Milocha e Amancio.

## Querela arxentina contra os crimes do franquismo 
En 2019 a súa familia incorporouse á Querela arxentina contra os crimes do franquismo.

## Notas 
## Véxase tamén 
### Bibliografía 
* Liñares Giraut, Xosé Amancio (1993). *Negreira na guerra do 36* Ediciós do Castro. ISBN 84-7492-656-4.
Envidia Kotxina

**Envidia Kotxina** é un grupo musical de punk rock nado en Madrid no ano 1994.

## Membros orixinais 
* "Josito": Voz
* Ángel: Guitarra
* David Ziku: Baixo
* Antonio: Batería

## Membros actuais 
* Ziku: Guitarra e voz
* Ángel"Aguelo": Guitarra e voz
* David "Txafas": Baixo e coros
* "Jesús Marmota": Batería

## Discografía 
* *Kuerpos Sanos, Mentes Enfermas* (1997) (Maqueta)
* *Kampos de Exterminio* (1998)
* *En Boka Zerrada* (2001)
* *Así en la tierra komo en el zielo* (2003)
* *Difícil ser humano* (2008)
Puss Gets the Boot

***Puss Gets the Boot*** é unha curtametraxe de animación, a primeira do que logo sería a serie de Tom e Jerry en cine e televisión.
## Desenvolvemento 
A curta foi a primeira colaboración dos directores Willliam Hanna e Joseph Barbera, elaborouse na unidade de Rudolf Ising nos estudios de animación da Metro-Goldwyn-Mayer en 1939, coa supervisión musical de Scott Bradley e animado por Carl Urbano, Tony Pabian, Jack Zander, Peter Burness e Bob Allen, a súa estrea foi o 10 de febreiro de 1940.
## Características 
Na curta aparecen por primeira vez os caracteres que cristalizarán ao tempo en Tom e Jerry, aínda que nesta primeira versión o gato chámase Jasper e o rato non recibiu nome na proxección pero extraoficialmente coñécese como Jinx. Constitúe con nove minutos a curtametraxe de menos duración da serie de Tom e Jerry
André André

**André Filipe Brás André**, coñecido futbolisticamente como **André André**, nado en Vila do Conde o 26 de agosto de 1989, é un futbolista portugués. Xoga de centrocampista e o seu equipo actual é o FC Porto.

## Traxectoria 
Fillo do futbolista António André, André André deu os seus primeiros pasos no fútbol nas categorías inferiores do Varzim SC. En 2006 deu o salto ao primeiro equipo e o 20 de xuño de 2010 anunciouse a súa contratación polo Deportivo da Coruña, para xogar no seu filial.

O 24 de novembro anunciouse que o xogador deixaba a disciplina branquiazul e rotornaba a Portugal por motivos estritamente persoais. Igualmente, os dereitos do xogador seguen a ser do Deportivo.

## Notas 
## Véxase tamén 
### Ligazóns externas 
* Datos do xogador en footballzz.com 
* Datos do xogador en foradejogo.net  
* Datos do xogador en transfermarkt.co.uk
Hernán Poza Juncal

**Hernán Poza Juncal**, nado en Pontevedra o 6 de xuño de 1903 e finado en Nova York en febreiro de 1967, foi un mestre e pedagogo galego.

## Traxectoria 
Fillo de Joaquín Poza Cobas, dirixente republicano de Pontevedra, foi membro activo da Federación Universitaria Española e escribiu na revista compostelá *Universitarios*. Traballou nos centros laicos "Escuela Moderna" e "Escuela Nueva" de Pontevedra. Entre 1924 e 1929 dirixiu en Lalín a Escuela-Hospital-Asilo creada polos emigrados da Sociedad Hijos del Partido de Lalín. Socio do Centro Republicano de Pontevedra, foi profesor da Escola Normal de Mestres de Barcelona e director da Escola de Maxisterio pontevedresa.

Co golpe de Estado do 18 de xullo de 1936 foi detido e ingresou en prisión, de onde conseguiu saír por mediación de amizades. Marcha a Portugal e dende aí a Estados Unidos onde se exiliou. En USA dedicouse a ensinar español na Eastman School of Languages and Business (1940), e despois foi director do Poza Institute of Languages and Business (1941). En 1938 foi xefe de redacción do diario *La Voz* de Nova York e entre 1938 e 1943 foi comentarista de radio. Dende 1943 foi profesor do Brooklyn College en Nova York.

Publicou o libro *Pratical Handbook of Commercial Correspondence in Spanish and English* (*Manual práctico de correspondencia comercial en español e inglés*). Escribía baixo o pseudónimo **Xan Calqueira**.

## Vida persoal 
Casou en Pontevedra con Carmen Fernández García o 4 de decembro de 1927.

## Notas 
## Véxase tamén 
### Bibliografía 
* 

### Ligazóns externas 
* O edificio que nunca foi hospital.
* Para todos artigo de Hernán Poza en *España Libre*, 13 de agosto de 1948.
Depor Sport

O ***DEPOR Sport*** foi un xornal de prensa deportiva, de pago, e distribución matinal, editado na Coruña. O xornal centrábase na actualidade do Deportivo da Coruña, así como no fútbol de toda a provincia da Coruña.

## Historia 
Fundouse en 2005. En xullo de 2013 a súa edición pasou a ser online, deixando o formato papel. Posteriormente deixaría de publicarse.

## Véxase tamén 
### Ligazóns externas 
* Sitio web oficial
Abraham Mateo

**Abraham Mateo**, nado en San Fernando (Cádiz) o 25 de agosto de 1998, é un actor e cantante español de pop.

## Traxectoria 
Desde os nove anos, Abraham participou con frecuencia do programa *Menuda Noche* que transmite o Canal Sur Televisión de Andalucía. Asinou un contrato coa produtora Emi Music Spain, lanzando seu primeiro álbum, *Abraham Mateo*, en decembro de 2009, cando tiña 11 anos. O álbum foi producido por Jacobo Calderón, que traballou con artistas como Raphael, David Bisbal e Luis Fonsi.

Abraham traballou como actor nas miniseries para televisión *Días sen Luz* (2009) e *Raphael* (2010), transmitidas pola canle Antena 3.

## Discografía 
### Álbums de estudio 
* 2009: *Abraham Mateo*
* 2013: *AM*
* 2014: *Who I AM*AM*
* 2015: *Are You Ready?*
* 2018: *A cámara lenta*

### Sinxelos 
* 2009: "Vuelve conmigo"
* 2011: "Desde que te fuiste"
* 2012: "Señorita"
* 2013: "Girlfriend"
* 2014: "Lánzalo"
* 2014: "All the girls"
* 2015: "Todo terminó"
* 2016: "Old School"

## Colaboracións musicais 
* 2008: "Hoy tengo ganas de tí" con David Bustamante
* 2008: "Somos novios" con Rosa López
* 2008: "La fuerza de mi corazón con Melody
* 2009: "Júrame" con Rosa López
* 2009: "Without you" con Caroline Costa, tema incluído no álbum *Abraham Mateo''
* 2010: "Que yo no quiero problemas" con David deMaría
* 2017: "Barco de papel" con Río Roma
* 2017: "30 de febrero" con Ha*Ash
* 2018: "Quiéreme" con Farruko

## Filmografía 
## Véxase tamén 
### Ligazóns externas 
* Web Abraham Mateo
Joaquín Poza Cobas

**Joaquín Poza Cobas**, nado en Pontevedra en 1870 e finado na mesma cidade o 20 de agosto de 1948, foi un xornalista e político galego.

## Traxectoria 
Era fillo de Laureano Poza Estévez. Libreiro e impresor, na súa imprenta da rúa Michelena imprimíronse, os *Documentos, inscripciones, monumentos, extractos de manuscritos, tradiciones, noticias etc. para la Historia de Pontevedra*, de Casto Sampedro (1902), algúns números da revista Nós, regulamentos de sociedades obreiras e periódicos como *El Amigo del Pueblo* de Vigo. Tiña tamén unha librería na praza Indalecio Armesto.

Vencellado ao movemento republicano de Pontevedra xa a finais do século XIX, en 1900 aparece como administrador do periódico *La Unión Nacional* portavoz dese movemento. Dirixente do Partido Radical dende os seus inicios, en 1904 foi un dos asinantes da convocatoria ao mitin que Alejandro Lerroux ía dar en Pontevedra. Foi tamén director dos periódicos *El Grito del Pueblo*, órgano do Partido Republicano, e *La Libertad* (en 1907 era o seu administrador e, dende 1908, director e propietario, imprimíndose nos seus talleres tipográficos, foi substituído polo seu fillo Joaquín).

Foi un dos asinantes do manifesto dos republicanos galegos á Xunta Directiva da Alianza Republicana en 1928. Socio do Centro Republicano de Pontevedra, militou inicialmente no Partido Radical-Socialista, aínda que se deu de baixa posteriormente. En 1935 ingresa en Unión Republicana.

Casado con Pilar Juncal, irmá de José Juncal Verdulla, entre os seus fillos destacaron 
Joaquín, Hernán e Laureano Poza Juncal.

## Véxase tamén 
### Bibliografía 
*
As Costeiras, Cambás, Aranga

**As Costeiras** é un lugar da parroquia de Cambás no concello coruñés de Aranga na comarca de Betanzos. Tiña 11 habitantes no ano 2009 segundo datos do Instituto Nacional de Estadística, dos cales 7 eran homes e 4 eran  mulleres.

## Lugares e parroquias
### Lugares de Cambás
### Parroquias de Aranga
## Véxase tamén 
### Outros artigos 
* A Costeira
L'Aquila Calcio 1927

'''L'Aquila Calcio 1927''' é un club de fútbol italiano da cidade de L'Aquila na rexión dos Abruzos. Fundouse en 1927 e compite na Lega Pro Seconda Divisione.

## Xogadores 
### Xogadores famosos 
*  Annibale Frossi
*  Italo Acconcia
*  Guido Attardi
*  Jehad Muntasser
*  Matteo Contini

## Estadio 
O L'Aquila Calcio xoga no estadio Tommaso Fattori, inaugurado en 1933 e con capacidade 10.000 espectadores.

## Ligazóns externas 
* Páxina oficial do club
Joaquín Poza Juncal

**Joaquín Poza Juncal**, nado en Pontevedra o 26 de novembro de 1898 e finado en Madrid o 28 de setembro de 1934, foi un avogado, xornalista e político galego.

## Traxectoria 
Fillo de Joaquín Poza Cobas, dirixente republicano de Pontevedra, sucedeu ao seu pai como director de *La Libertad*. Foi vicepresidente do Centro Republicano de Pontevedra e un dos asinantes do manifesto fundacional da Federación Republicana Gallega en 1930, o chamado *Pacto de Lestrobe*. Logo da proclamación da Segunda República foi concelleiro de Pontevedra e máis tarde gobernador civil de Ourense. Nas eleccións a Cortes Constituíntes de 1931 foi elixido deputado por Pontevedra pola FRG.
[miniatura|300px|Deputados galegos de 1931. [Ramón Suárez Picallo, Daniel Vázquez, Alejandro Rodríguez Cadarso, Castelao, Nóvoa Santos, Antón Villar Ponte, Poza Juncal, Otero Pedrayo e Antón Alonso Ríos.]]
En 1933 pásase a Acción Republicana e ingresa en Izquierda Republicana en 1934. Participou activamente nas asembleas de elaboración do Estatuto de Autonomía de Galicia. Foi tamén avogado asesor da Caja Rural de Lérez, fundada en 1926.

Foi redactor-xefe de *El País*, voceiro do PRG e logo de IR, colaborador de *Faro de Vigo* e *El Emigrado* (A Estrada). Dirixiu a revista *Vida Agraria*, voceiro da Caja Rural de Lérez, da que foi asesor xurídico.

Iniciouse na masonaría en 1929 na loxa pontevedresa "*Helenes nº 7*", na que empregou o *simbólico* "*Vergniaud*", acadando o grao 3º (mestre).

## Vida persoal 
Foi irmán de Hernán e Laureano Poza Juncal, este último tamén masón no exilio.

## Notas 
## Véxase tamén 
### Bibliografía 
* 
* 
### Outros artigos 
* Eleccións Xerais 1931 en España
Repetición

Na radio e na televisión a **repetición** é a difusión dun informativo, programa ou serie que xa se emitiu con anterioridade. A popularización desta práctica atribúese xeralmente ao produtor norteamericano de Desi Arnaz, senón o inventor foi o que lle tirou proveito por vez primeira. Nos Estados Unidos é corrente a repetición das series ao rematar, ou mesmo antes, por cadeas locais ou de cable mediante o método coñecido como sindicación. En Galicia os informativos da primeira canle da TVG repítense unha hora máis tarde en tvG2. Nos grandes acontecementos deportivos internacionais a práctica da repetición é corrente en moitos países para paliar o desfase horario.
## Notas
Festival Internacional de Televisión de Edimburgo

O **Festival Internacional de Televisión de Edimburgo** (**Edinburgh International Television Festival**), fundado en 1976, é un festival internacional de televisión que se celebra anualmente a fins de agosto no *Edinburgh International Conference Centre* de Edimburgo destinado aos profesionais da industria da televisión que acoden previo rexistro e o pagamento dunha cota.

## Desenvolvemento 
Dentro do festival realízanse unhas 60 sesións con prominentes personalidades da televisión e que cobren diferentes aspectos da televisión, pero sobre todo o festival coñécese pola  *James MacTaggart Memorial Lecture*, unha conferencia maxistral ditada por importantes e controvertidas figuras do medio e que teñen un impacto considerable dentro da industria televisiva británica.
## Notas 
## Véxase tamén 
### Outros artigos 
*Festival de Edimburgo
### Ligazóns externas 
Web oficial do Festival
A banda de Ovidio

***A banda de Ovidio*** é unha serie de animación para a televisión producida polo estudio canadense CinéGroupe en asociación co belga Odec Kid Cartoons, os personaxes creounos e deseñounos Bernard Godi en cooperación co artista e animador belga Nic Brocque. A serie emitiuse orixinalmente en Télévision de Radio-Canada na tempada 1987-1988. En Galicia emitiuna a TVG en 1987, e en Panda Club en 1997.
## Sinopse 
A serie ten como protagonista a Ovidio, un ornitorrinco que vive nunha illa tropical dos mares do sur, onde lle acontecen un mundo de aventuras coa súa banda de amigos, Ventrucho que é o seu curmán, Guá, o tucano, e Polo, un simpático lagarto. Mais tamén ten que facer fronte aos malevos da illa, Zozo, un tucano de peteiro irisado, e Pi a pitón. 

## Notas
Guión (arte)

Un **guión** é un relato técnico literario destinado a ser filmado ou televisado, no caso dos guións cinematográficos e televisivos; debuxado, no caso dos guións de banda deseñada; modelizado en 3D, co caso dun videoxogo ou filme de animación; servir de guía nunha emisión de radio como no caso do guión radiofónico ou desenvolver unha trama como no caso dun xogo de rol. Así, ademais da historia e os diálogos, especifícanse, en forma de acoutacións, diversas indicacións visuais ou auditivas precisas para converter o texto nun produto destinado ao público, achegándose dese xeito á escrita teatral.miniatura|Exemplo de guión cinematográfico|centro
Bustavalle, Zorelle, Maceda

**Bustavalle** é un lugar da parroquia de Zorelle no concello ourensano de Maceda sito na comarca de Allariz - Maceda e á Ribeira Sacra. Segundo o INE e o IGE en 2012  tiña 38 habitantes (17 homes e 21 mulleres), catro máis ca en 2009 (17 homes e 17 mulleres).

Está situada a un quilómetro da capital parroquial, na estrada de Maceda ó Alto do Couso.

## Lugares e parroquias
### Lugares de Zorelle
### Parroquias de Maceda
## Véxase tamén
### Outros artigos
*Lugares de Maceda
## Notas
Premios Saturn

Os **premios Saturn** son os premios anuais que dende 1972 outurga a ***Academy of Science Fiction, Fantasy & Horror Films*** dos Estados Unidos como recoñecemento dos mellores traballos de ficción científica, fantasía e terror en cine, televisión e vídeo.
## Desenvolvemento 
Os premios concebiunos Donald A. Reed en 1972 que sentía que as obras audiovisuais deses xéneros non recibían a apreciación que merecían nese tempo, como os premios Oscar, Emmy e os Grammy os gañadores resultan dunha votación da Academia, nun principio eran simples certificados de papel, a partir de 1978 comezan a ser televisados co nome de *Science Fiction Film Awards* e entrégase unha estatuíña que respresenta o planeta Saturno rodeado polos seus aneis transformados nunha fita de película polo que se coñecen popularmente como *Golden Scroll*. Aínda que mantén a preferencia polos xéneros orixinais tamén entrega galardóns a producións dramáticas sen relación con eles.
Cayetano Gil Taboada

**Cayetano Gil Taboada**, nado en Barcia (Lalín) o 7 de agosto do 1688 e finado en Santiago de Compostela o 10 de maio do 1751, foi bispo da diocese de Lugo entre 1736 e 1745 e arcebispo da arquidiocese de Santiago de Compostela dende 1745 ata o seu pasamento.

## Traxectoria 
Afillado de Felipe Antonio Gil Taboada, que o apoiou na súa carreira relixiosa. Estudou Filosofía en San Xerome e Xurisprudencia en Fonseca e Valladolid. Foi reitor do Colexio Maior de Fonseca en 1713, catro anos despois de doutorarse.

En 1718 foi nomeado provisor e gobernador eclesiástico e en 1725 cóengo e inquisidor de Sevilla. Trasladado a Compostela, foi inquisidor e administrador do Real Hospital. En 1736 foi nomeado bispo de Lugo, onde rematou o edificio do bispado, que exhibe os seus escudos na fachada. En 1745 foi arcebispo de Santiago, durante o seu mandato construíuse a fachada do Obradoiro, na que está o seu escudo.

## Véxase tamén 
### Ligazóns externas 
* Cayetano Gil Taboada, ilustre lalinense obispo de Lugo y arzobispo de Santiago 
* Perfil do bispo en xenealoxía.org 

* Lalín, berce de "doutores do espírito" (I)
John Cunliffe

**John Arthur Cunliffe**, nado o 16 de xuño de 1933 en Colne (Lancashire) e finado o 20 de setembro de 2018, foi un autor de literatura infantil británico, creador dos personaxes do *carteiro Pat* e *Rosie and Jim*.

## Traxectoria
John viviu en Kendal (Cumbria) durante seis anos, e foi das vilas e aldeas da zona de onde tirou a inspiración para o seu personaxe máis famoso, o carteiro Pat, e logo do éxito da serie, que el escribiu para a BBC e que se comezou a emitir en 1981, John converteuse nuha celebridade local e mesmo chegou a ter a súa propia sala no Museum of Lakeland Life de Kendal, malia iso desde que comezou a escribir en 1964 publicou máis de 200 libros para nenos . Traballou como bibliotecario durante trinta anos, incluíndo dous en Iugoslavia no Brittish Council e despois foi profesor ata 1988 cando pasou a se dedicar exclusivamente a escribir.

## Notas
Peinador, Cabral, Vigo

**Peinador** é un lugar da parroquia de Cabral, no concello pontevedrés de Vigo, na comarca de Vigo. Segundo o IGE, en 2022 tiña 85 habitantes (42 homes e 43 mulleres).

Nel sitúase o Aeroporto de Vigo, tamén coñecido como Aeroporto de Peinador, malia que as súas instalacións superan con moito os límites do lugar.

## Lugares e parroquias
### Lugares de Cabral
### Parroquias de Vigo
## Notas 
## Véxase tamén 
### Outros artigos 
* Lugares de Vigo
George Pólya

**George Pólya**, nado en Budapest o 13 de decembro de 1887 e finado en Palo Alto (California) o 7 de setembro de 1985, foi un matemático húngaro. Traballou nunha gran variedade de temas matemáticos, incluídas as series, a teoría de números, xeometría, álxebra, análise matemática a combinatoria e a probabilidade.

## Obra 
*  Inclúe un prefacio de Ian Stewart.

## Véxase tamén 
### Ligazóns externas 
* Premio George Pólya  
* Información sobre George Pólya
Bote

miniatura|dereita|Bote de pesca.
Un **bote** é unha embarcación de pequeno tamaño a remo ou a vela.

## Características 
Responde ás necesidades de vía marítima ou fluvial e ofrece diversas actividades como o transporte de persoas ou mercadorías, as guerras navais, a pesca, a navegación ou outros servizos tales como a seguridade doutros buques.

### En Galiza 
O bote é un elemento esencial da cultura galega ao ser Galiza un país cunha importante extensión de litoral. Isto ten o seu reflexo no Folclore, por exemplo nas cantigas populares.

## Notas 
## Véxase tamén 
### Outros artigos 
* Bote polbeiro de Bueu

### Ligazóns externas 
* Base de datos de botes: características de botes de todo o mundo 
* Adaptación de 1955 do tema "Catro vellos mariñeiros" por Xil Ríos.
Onde o mundo se chama Celanova

***Onde o mundo se chama Celanova*** é un libro de poemas publicado por Celso Emilio Ferreiro en 1975. Trátase do libro máis intimista da lírica ferreirá, e ten como núcleo temático fundamental a evocación da infancia e da adolescencia, se ben tamén é de salientar o conxunto de quince poemas finais, titulados en conxunto *Moraima:Diario de a bordo*, no que o autor desenvolve a súa lírica amorosa. O libro foi incluído na Biblioteca das Letras Galegas de Edicións Xerais de Galicia.

## Temática e estrutura 
O núcleo emotivo do libro, o impulso que o puxo en marcha, foi a saudade da terra evocada dende Venezuela. Esta temática é particularmente relevante nos trece primeiros poemas, nos que a lembranza da nenez e a adolescencia constitúen unha constante exclusiva.

Os seguintes 21 poemas teñen un carácter máis heteroxéneo, onde as saudades anteriores se combinan co Celso Emilio máis crítico: declaracións de principios ideolóxicos, sátiras contra o poder, o diñeiro, a vida burguesa.

Por último, as quince composicións de *Moraima:Diario de a bordo* abre un abano de inflexións temáticas a partir do núcleo que representa o diálogo de amor coa esposa como receptora da gratitude e confidencias do poeta.

## Recoñecementos
*I Premio da Crítica de poesía galega, 1976.
## Véxase tamén 
### Bibliografía 
* , X. M. A. (1991). Introdución en Ferreiro, C. E. *Onde o mundo se chama Celanova*, Biblioteca das Letras Galegas, Xerais.
* 
### Outros artigos 
* *Onde o Mundo se Chama Celanova* (revista iniciada en 1986).
Montse Prado Cores

**María Montserrat Prado Cores**, nada en Cambados o 9 de xaneiro de 1965, é unha política galega do BNG, sendo na actualidade secretaria de organización e membro da executiva nacional de dita formación.

## Traxectoria 
É diplomada en Maxisterio e licenciada en Xeografía e Historia pola Universidade de Santiago. Traballaba como celadora do Sergas até a súa dedicación exclusiva á política.

Estivo desde nova vencellada ao movemento veciñal e cultural. Foi membro da executiva da Asociación de Veciños de Oubiña entre 1984 e 2006, presidiu a Asociación Cultural Sete Pías e participou na fundación da Asociación Cultural Xironsa.

Formou parte da primeira dirección nacional de Galiza Nova. Foi concelleira de Cambados entre 1991 e 2005. Tralas eleccións autonómicas de 2005 foi nomeada delegada da Consellería de Innovación e Industria na provincia de Pontevedra. Tralas eleccións autonómicas de 2009 foi nomeada membro do consello de administración da CRTVG. Forma parte do Consello Comarcal do Salnés do BNG. Foi elixida deputada do Parlamento de Galicia nas autonómicas de 2012

Colabora coa publicación *Terra e Tempo*.

Nas eleccións ao Parlamento galego de 2024, saíu elixida deputada por Pontevedra.

## Notas 
## Véxase tamén 
### Ligazóns externas 
* Ficha no Parlamento de Galicia
A Espiñeira, Cambás, Aranga

**A Espiñeira** é un lugar da parroquia de Cambás no concello coruñés de Aranga na Comarca de Betanzos. Tiña 16 habitantes no ano 2009 segundo datos do Instituto Nacional de Estadística, dos cales 9 eran homes e 7 eran mulleres.

## Lugares e parroquias 
### Lugares de Cambás 
### Parroquias de Aranga
A Infesta, Requián, Betanzos

**A Infesta** é un lugar da parroquia de Requián no concello coruñés de Betanzos na Comarca de Betanzos. Tiña 244 habitantes no ano 2009 segundo datos do Instituto Nacional de Estadística, dos cales 105 eran homes e 139 eran mulleres.

Neste lugar atópase a estación de ferrocarril Betanzos - Infesta.

## Lugares e parroquias 
## Lugares de Requián 
## Parroquias de Betanzos
Konsumo Respeto

**Konsumo Respeto** é unha banda de punk rock con influencias de música folk aparecida en Alacant a mediados de 1999.

## Discografía 
* *Ahora que se ha ido el sol* (2002)
* *Si te he visto no me acuerdo* (2006)
* *Como te iba diciendo...* (2008)
* *Elige la ruina* (2011)

## Recompilatorios onde aparecen 
* *Tintorrock 2003 Un golpe más*
* *Punk 2ª Generación*
* *Marcelino punk y vino*
* *Macrogachas calenticas*
* *Un Mundo Mejor es Posible*
* *La Línea blanca Records*

## Véxase tamén 
### Ligazóns externas 
* Konsumo Respeto no MySpace
Comité Especial de Descolonización

miniatura|dereita|Países membros e observadores.

O **Comité Especial de Descolonización** ou **Comité Especial dos 24**, dependente das Nacións Unidas, é un organismo creado en 1961 e encargado de monitorizar e impulsar o proceso de descolonización dos territorios non autónomos baixo administración de potencias coloniais, co obxectivo de pór fin ao colonialismo.

## Véxase tamén 
### Ligazóns externas 
* "*Las Naciones Unidas y la descolonización*"